**Մարի Անտուանետ Բրաուն-Շերման** (անգլ.՝ Mary Antoinette Brown-Sherman, հոկտեմբերի 27, 1926(1926-10-27), Մոնրովիա, Լիբերիա - հունիսի 3, 2004(2004-06-03), Հյուստոն), լիբերիացի մանկավարժ, Աֆրիկայի համալսարանի առաջին կին նախագահը։

Կենսագրություն
--------------

Մարի Անտուանետ Հոփ Գրիմսը ծնվել է Մոնրովիայում Լուիս Արթուր Գրիմսի և Վիկտորիա Էլիզաբեթ Ջելեմոյի ընտանիքում։ Հայրը եղել է պետական պաշտոնյա, զբաղեցրել է Լիբիայի գերագույն դատարանի գլխավոր դատավորի պաշտոնը։ Եղբայրը՝ Ժոզեֆ Ռուդոլֆ Գրիմսը, 1960-1972 թվականներին եղել է Լիբերիայի գլխավոր քարտուղարը։ Մայրը եղել է վաի էթնիկ խմբի ներկայացուցիչ և մեծացել է Լիբերիայի 20-րդ նախագահ Ժոզեֆ Չիզմանի ընտանիքում։ Մարի Անտուանետը ազգակցական կապ ունի նաև Լիբերիայի 15-րդ նախագահ Արթուր Բարքլեյի և 18-րդ նախագահ Էդվին Բարքլեյի հետ։ Նա գրել է իր նախապապերի՝ Բարքլեյների պատմությունը։

1947 թվականին ավարտել է Լիբերիայի համալսարանը, 1949 թվականին Ռադքլիֆ քոլեջից ստացել է ուսուցչի որակավորում, 1967 թվականին Կոռնելի համալսարանից ստացել է դոկտորի կոչում, դոկտորական ատենախոսության թեման է եղել «Կրթությունն ու ազգային զարգացումը Լիբերիայում, 1800-1900»։

Կարիերա
-------

1950 թվականին դասավանդել է Լիբերիայի համալսարանի կրթության ֆակուլտետում, 1958 թվականին նշանակվել է Լիբերիայի համալսարանի ուսուցիչների քոլեջի դեկան, 1975-1978 թվականներին եղել է համալսարանի կրթական հարցերով փոխնախագահը, 1978-1984 թվականներին՝ համալսարանի նախագահը։ Նրա նախագահության տարիներին համալսարանն ընդլայնել է կրթական ծրագրերն ու հնարավորությունները, բարելավել է կրթաթոշակների ֆինանսավորման հարցերը։

1980 թվականին նախագահ Սամուել Դոուն փորձեց Մարի Անտուանետ Բրաուն-Շերմանին նշանակել կրթության քարտուղար, սակայն վերջինս հրաժարվեց այդ պաշտոնից։ 1984 թվականին, երբ լիբերիական բանակը զինված ներխուժել է համալսարան և հաստատությունը մի քանի տարով փակվեց, նա ազատվեց պաշտոնից։ 1986 թվականին տեղափոխվել է Միացյալ Նահանգներ, որտեղ օգնել է ստեղծելու Լիբերիայի համալսարանի ուսանողների ընկերակցությունը։ Մարի Անտուանետը գրել է մոր կենսագրականը, որը տպագրվել է 2005 թվականին։

Անձնական կյանք
--------------

Մարի Անտուանետ Բրաուն-Շերմանն ամուսնացել է երկու անգամ՝ 1950 և 1973 թվականներին։ Առաջին ամուսինը եղել է բանկիր Կեդրիկ Բրաունը, ով մահացել է 1962 թվականին։ Նրանք ունեցել են երեք երեխա։ Նրանց դուստրը՝ Լդուսիա Բրաունը, երեխա հասակում մահացել է ավտովթարից։

Երկրորդ ամուսինը՝ Ջորջ Ֆլամմա Շերմանը, եղել է Լիբերիայի կրթության քարտուղար, նախկին դեսպան։ Մահացել է 1999 թվականին՝ Ալցհայմերի հիվանդությամբ մի քանի տարի տառապելուց հետո։

Մարի Անտուանետը մահացել է 2004 թվականին։ Թաղված է Նյու Յորքի Բևյու գերեզմանատանը։ Նրա հիշատակին է նվիրված 2005 թվականին հրատարակված «Լիբերիական հետազոտությունների ուսումնասիրությունը»։

Ծանոթագրություններ
------------------

1. ↑  Torild Skard, *Women of Power: Half a Century of Female Presidents and Prime Ministers Worldwide* (Policy Press 2015): 282. ISBN 9781447315803
2. ↑  Mary Antoinette Brown Sherman, *Barclay Women in Liberia: Two Generations : a Biographical Dictionary* (Jellemoh Publications 2000).
3. ↑  "Mary Antoinette Grimes Brown Sherman" in Elwood D. Dunn, Amos G. Beyan, and Carl Patrick Burrowes, eds. *Historical Dictionary of Liberia* (Scarecrow Press 2000): 299-300. ISBN 9781461659310
4. ↑  Mary Antoinette Grimes Brown, *Education and National Development in Liberia, 1800-1900* (PhD diss. Cornell University, 1967)
5. ↑  Robert Brown, *The Novels of Wilton Sankawulo* (Author House 2014): 9. ISBN 9781496990808
6. ↑  Fund for Free Expression, *Best Friends: Violations of Human Rights in Liberia, America's Closest Ally in Africa* (Human Rights Watch 1986): 28. ISBN 9780938579465
7. ↑  H. Boima Fahnbulleh, *Across the Landscape: Selected Political Writing and Speeches on Liberia, 1978-2001* (Universal Publishers 2004): 117. ISBN 9781581125443
8. ↑  Winsley S. Nanka, "Liberians Bid Dr. Mary Antoinette Brown-Sherman Farewell" *The Perspective* (June 22, 2004).
9. ↑  Mary Antoinette Brown Sherman, *Jellemoh: The Life and Times of Victoria Elizabeth Jellemoh Grimes, A Liberian Wife and Mother* (New World African Press 2005). ISBN 9780976876106
10. ↑  *Liberian Studies Journal* 30(1)(2005), special issue in memory of Mary Antoinette Brown Sherman.

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | LCCN: n88618749 · VIAF: 16341485 · WorldCat VIAF: 16341485 |

 |